Վաչագան Սաղաթելյան

Վաչագան Վարդանի Սաղաթելյան (1912, Շուլավեր (այժմ՝ Շահումյան)), հայ խորհրդային մաթեմատիկոս։ Ֆիզմաթ գիտությունների թեկնածու (1940), պրոֆեսոր (1971), ՀԽՍՀ գիտության վաստակավոր գործիչ (1970)։

Կենսագրություն 
Ավարտել է Երևանի համալսարանը (1932), որտեղ և դասավանդել է։ 1932 թվականից եղել է մաթեմատիկական անալիզի (1944-1950), բարձրագույն մաթեմատիկայի (1950-1982) ամբիոնների վարիչ, ֆիզմաթ (1943-1949) և մեխմաթ (1968-1970) ֆակուլտետների դեկան։ Սաղաթելյանը մասնակցել է «Հայրենական մեծ պատերազմին» (1941-1945)։ Սաղաթելյանի գիտական աշխատանքները վերաբերում են մաթեմատիկայի և մաթեմատիկական կրթության պատմությանը, հայերեն մաթեմատիկական տերմինաբանության մշակման հարցերին։ Կազմել և թարգմանել է մաթեմատիկայի բուհական և դպրոցական դասագրքեր։

Պարգևներ 
 Կարմիր աստղի շքանշան։ 
 «Պատվո նշան» շքանշան։ 
 Խաչատուր Աբովյանի անվան մեդալ։

Երկեր 
 Բարձրագույն մաթեմատիկայի դասընթաց, մաս 1, 2, Երևան, 1967։
 Մաթեմատիկան Երևանի համալսարանում, Երևան, 1980։

Ծանոթագրություններ 

Հայ մաթեմատիկոսներ
Մաթեմատիկոսներ այբբենական կարգով
Երկրորդ համաշխարհային պատերազմին մասնակցած հայեր
Հայ պրոֆեսորներ